ΓΡΑΠΤΗ ΕΡΩΤΗΣΗ E-1495/01

υποβολή: Chris Davies (ELDR) προς την Επιτροπή

(18 Μαΐου 2001)

Θέμα: Πειράματα σε ζώα και η Στρατηγική για τα Χημικά Προϊόντα

Δεδομένου ότι σημαντικό μέρος των ανησυχιών που έχουν εκφραστεί δημόσια όσον αφορά στην προτεινόμενη Στρατηγική για τα Χημικά Προϊόντα επικεντρώνεται στον πολύ μεγάλο αριθμό των ζώων τα οποία θα βρουν έναν επώδυνο θάνατο στην διάρκεια των πειραμάτων για την ασφάλεια, τίθεται κατά συνέπεια η ερώτηση κατά ποιο τρόπο έχουν μεταβληθεί οι απόψεις της Επιτροπής σχετικά με τις απαιτήσεις για τα πειράματα σε ζώα από τότε που δημοσιεύτηκαν για πρώτη φορά οι προτάσεις της, και ποια μέτρα εξετάζει τώρα για να μειώσει τον αριθμό των ζώων που απαιτούνται για τα πειράματα;

Απάντηση της κας Wallstrm εξ ονόματος της Επιτροπής

(25 Ιουλίου 2001)

Η Επιτροπή έχει όντως συνείδηση της ανησυχίας του κοινού για τη χρήση πειραματόζωων στις δοκιμασίες χημικών προϊόντων. Η ανησυχία αυτή αντανακλάται στα μηνύματα των οποίων έγινε αποδέκτης κατά την κατάρτιση της Λευκής Βίβλου. Ωστόσο, η Επιτροπή ήταν ήδη στρατευμένη - και παραμένει - στην προαγωγή της μέριμνας για τα πειραματόζωα, ιδίως μέσω των διατάξεων της οδηγίας 86/609/ΕΟΚ του Συμβουλίου της 24ης Νοεμβρίου 1986 σχετικά με τη σύγκλιση των νομοθετικών, κανονιστικών και διοικητικών διατάξεων των κρατών μελών όσον αφορά την προστασία των ζώων που χρησιμοποιούνται για πειραματικούς και άλλους επιστημονικούς σκοπούς(1). Είναι σημαντικό να μειωθεί ο αριθμός των ζώων που χρησιμοποιούνται σε πειράματα, ναποκατασταθούν τα πειράματα σε ζώα από μη ζωικές μεθόδους και να εξευγενιστούν οι μέθοδοι διεξαγωγής πειραμάτων, ούτως ώστε να περιοριστεί η ταλαιπωρία των ζώων.

Αυτό ήταν το σκηνικό στο οποίο έγινε η επεξεργασία των προτάσεων της Λευκής Βίβλου. Όντως, ένας από τους πολιτικούς στόχους του εν λόγω εγγράφου συνίστατο στο ότι η προστασία τηςγείας του ανθρώπου και του περιβάλλοντος, συμπεριλαμβανομένης της άγριας πανίδας και χλωρίδας, πρέπει να σταθμίζεται έναντι της προστασίας των πειραματόζωων.

Έχειπάρξει επεξεργασία των ακόλουθων στοιχείων μιας νέας στρατηγικής προς τον σκοπό του περιορισμού της διεξαγωγής πειραμάτων σε ζώα στα ελάχιστα δυνατά επίπεδα:

- θα λαμβάνονταιπόψη οι τρέχουσες πληροφορίες σχετικά με την τοξικότητα και την οικοτοξικότητα των ουσιών, συμπεριλαμβανομένων επιδημιολογικών μελετών,

- θα τροποποιηθούν οι γενικές απαιτήσεις διεξαγωγής δοκιμασιών προκειμένου να ενσωματωθούν, κατά περίπτωση, οι δοκιμασίες που στηρίζονται στην έκθεση,

- θα αναπτυχθούν κατά παραγγελίαν προγράμματα δοκιμασιών ουσιών,πό τον έλεγχο των αρχών, για τις δοκιμασίες του επιπέδου 1 και 2,

- θα ενθαρρυνθεί και θα στηριχθεί η ανάπτυξη περαιτέρω εναλλακτικών μεθόδων δοκιμασιών όπου χρησιμοποιούνται λιγότερα ή καθόλου ζώα,

- οιπάρχουσες ουσίες θα ομαδοποιηθούν, ούτως ώστε, κατά το δυνατόν, να ελαχιστοποιηθούν οι δοκιμασίες,

- για τιςπάρχουσες ουσίες ετήσιας παραγωγής μεταξύ ενός τόννου και 10 τόννων, η διεξαγωγή δοκιμασιών θα περιοριστεί γενικά σε μεθόδους in-vitro.

Επιπλέον, σημαντικό τμήμα των χημικών ουσιών δεν πρόκειται ναποστεί περαιτέρω έλεγχο μέχρι το 2008-2012. Μέχρι τότε, αναμένεται να έχουν εμφανιστεί νέες, μη ζωικές, μέθοδοι δοκιμασιών, ως αποτέλεσμα των ερευνητικών προγραμμάτων ανάπτυξης και έγκρισης τέτοιων μεθόδων. Μεταξύ αυτών περιλαμβάνονται τα προγράμματα πλαίσια της Επιτροπής για την έρευνα, τεχνολογική ανάπτυξη και επίδειξη, τα οποία διαδραμάτισαν, από το 1985 και μετά, ενεργό ρόλο στη χρηματοδότηση της έρευνας για την ανάπτυξη εναλλακτικών in-vitro μεθόδων έναντι των πειραμάτων σε ζώα για τοξικολογικούς και φαρμακολογικούς σκοπούς. Το Ευρωπαϊκό Κέντρο για τον Έλεγχο Καταλληλότητας των Εναλλακτικών Μεθόδων (European Centre for the Validation of Alternative Methods - ECVAM) θα διαδραματίσει καίριο ρόλο στην ανάπτυξη της προσέγγισης αυτής.

Η Επιτροπή κάθε άλλο παρά κωλυσιεργεί σχετικά με το ζήτημα αυτό και επεξεργάζεται σχέδια για την εφαρμογή των ανωτέρω στοιχείων. Κατά την επεξεργασία των σχεδίων αυτών, η Επιτροπή θα λάβειπόψη τα σχόλια όλων των ενδιαφερομένων μερών από τη διαδικασία διαβουλεύσεων σχετικά με τη Λευκή Βίβλο.

(1) ΕΕ L 358 της 18.12.1986.